8.5.2020.   Hrvatski jezik

Pročitaj  priču KIŠOBRAN i riješi zadatke.

Piši  velikim tiskanim slovima. Zadatke  prepiši u pisanku.

Ovo je danas pisana provjera i tvoja rješenja ću ocijeniti.

                                 KIŠOBRAN

- Mama, mama - dotrči zadihana Eva vičući - daj mi kišobran.

- Ne kaže se daj mi, nego  - molim.

- Molim te, mama, daj mi kišobran.

- Kamo ideš da ti treba kišobran?

- Idemo nas dvoje u šetnju.

- Tko vas dvoje?

- Pa kišobran i ja.

Iziđe Eva u dvorište, otvori kišobran i šeće.

Kišobran se odjednom sklopi. Ispod sklopljenog kišobrana vidjele su se samo Evine cipele.

Eva se izvuče ispod sklopljenog kišobrana i ljutito ga odbaci u travu.

- Što se dogodilo? - upita mama Evu. - Gdje ti je šetač?

- Eno ga u travi, razgovara s pužem.

                                                        Ljubica Balog

1.  Zašto je Eva dotrčala u kuću?

2.  Zaokruži slovo ispred točnog odgovora:

Eva je:

     a)   kišobran uzela sama

      b)  pristojno zamolila mamu da joj ga da

      c)  bila nepristojna

3.  Prepiši rečenicu kojom mama uči Evu pristojnome ponašanju.

4.  Kamo je otišla Eva s kišobranom?

5.  Što se dogodilo usred šetnje?

6.   Kako se djevojčica tada osjećala?

7.  Nacrtaj kako zamišljaš Evu ispod sklopljenoga kišobrana.